Bruidspaar van die jaar 2008 - nóg foto's van die wenpaartjie + die finaliste | SARIE
Bruidspaar van die jaar 2008 – nóg foto’s van die wenpaartjie + die finaliste	deur admin
Húlle is gekies as SARIE se Bruidspaar 2008. Sjiek, stylvol en stralend: die troudag was 6 Desember. En wárm! Die kraaie het gegaap op Riebeek-Wes toe Salome in haar krale-trourok – met die sluier vergete oor haar skouers, pleks van oor haar gesig – saam met haar pa die paadjie kansel toe gestap het. Dit was ‘n doen-dit-self-troue. Van die roosservette, wat Jaco se ma help maak het, tot die satyn-eetgoedsakkies wat Salome (sy’s onderwyseres) en haar pa vir haar gr. 3-klas gepak het (ja, ook húlle was by die bruilof!) – alles van die mooiste.
In 2004 het ek en my broer, Alex, besluit om die Transkei-kus te verken. By ons kampplek het ek en Michael mekaar so onderlangs dopgehou – hy het my egter duidelik vermy. Vir sy vriend (later strooijonker) het hy vertel dat ek sy droommeisie is – natuurliefhebber, lang blonde hare, kan kook, kan perdry… en tone so lank soos syne! Die voorlaaste aand vind hulle uit dat hulle heeltyd onder die verkeerde indruk was dat Alex my kêrel is. Michael het nie op hom laat wag nie en ons het heelnag deur gesels onder die sterre – ons het altwee met verwondering gevoel dat ’n spokie aan die ontvou was.
Ons sewe sakke sout was afstand. Michael het sy studies by die Universiteit van Kaapstad voortgesit terwyl ek Knysna toe getrek het. In 2006 het ek as patisserie-sjef in Dublin werk gekry terwyl Michael vir 6 maande Amerika toe is. Dit was vir ons verhouding ’n uitdagende maar opwindende tyd … ons het baie briewe geskryf. Michael is ’n kunstige romantikus – die koeverte waarin sy briewe gekom het, was kunswerke uit eie reg en dan praat ons eerder nie oor die inhoud nie! Terug in Suid-Afrika het ons altwee besef dat ons vir altyd bymekaar wou wees.
Wie sou kon dink dat ’n ontmoeting op 25 Oktober 2004 op ’n troue sou uitloop, presies 4 jaar later, op 25 Oktober 2008? Die twee gesinne het mekaar vir jare geken, nog voordat Francois en Cornel gebore is, maar hulle twee het mekaar eers later raakgeloop… met ’n bietjie hulp van die familie …
25 Oktober 2008 was ook nie beplan as die troudatum nie. Dit was toevallig al datum waarop die fotograaf en die onthaalplek beskikbaar was. Ná die deposito’s betaal is, het die paartjie eers besef hoe spesiaal dit werklik is!
25 Oktober het aangebreek. Dit was die wonderlikste dag ooit vir die twee. Hul gebede is verhoor en hulle is geseën met perfekte weer vir die dag.
Fabienne Zadel het gesorg dat die bruid op haar mooiste lyk. Die seremonie asook die onthaal was by Backsberg Estate. Eersgenoemde was onder die akkerbome in die “Akkerlaning”. Wit Wimbledon-stoele met ’n wit tapyt het die bruid en haar gaste ingewag. Die onthaal was net langsaan op die “Manor House” se grasperk. Groot wit sambrele met ronde wit tafels en hooibale het ’n unieke, stylvolle maar tog informele piekniek-atmosfeer geskep.
Joe het in my lewe gekom op ’n tyd dat ek eintlik niks met ’n man te doen wou gehad het nie. My hart was onlangs gebreek deur my hoërskoolliefde en ek was vasbeslote om nie gou weer my hart vir enigiemand te gee nie. Ek het geweet wie Joe is aangesien ons al vantevore aan mekaar voorgestel is, en het hom aantreklik gevind en geweet hy is ’n baie oulike ou, maar het nogtans gedink my gaan hard moet probeer vir my vriendskap en kan maar vergeet van ’n verhouding.
Ons het saam in die JS Gericke-biblioteek van die Universiteit Stellenbosch gesit en swot vir ons Junie-eksamens en voor ek my kom kry, het hy in ’n bank gesit en swot net so ’n stoel weg van my af – elke dag het ons so woordloos (amper) langs mekaar gesit en swot tot die aantrekkingskrag net te veel was en ons begin gesels het. Toe ons eers begin gesels, was daar nie keer nie en ons het meer gesels as geswot. Die vriendskap het vinnig vlam gevat, maar ek was steeds vasberade om nie my hart betrokke te hê nie. Ten spyte van my vasberadenheid het ek myself al hoe meer in hierdie uiters romantiese en super-pretman se geselsskap bevind en al het ons streng gespoke net as vriende saam uitgehang, het ek geweet my hart is bietjie vir bietjie besig om sag te raak.
Joe was so geduldig en het nooit enige druk op my gesit of my in ’n hoek gedruk nie, hy was net my vriend, altyd gereed met iets opwindends om te doen of iewers lekker om heen te gaan, en toe ek my weer kom kry, was ek smoorverlief op hom. Ek het dit vir nog so ’n ruk lank onderdruk en ons het vir so ’n maand of twee daarna nog net as vriende saam gekuier, maar uiteindelik het ek ingegee en het ons paadjie saam begin.
Dit het nie lank gevat om te besef hoe die man is saam met wie ek graag my lewe wou deel nie en toe ons verloof raak, was dit met ’n heel hart en ’n gemoed wat oorloop van vreugde en opgewondenheid.
Ons het besluit om in die Oos-Kaap te trou naby my tuisdorp, Jeffreysbaai, en het uiteindelik besluit om Lake de la Vie, tussen Port Elizabeth en Jeffreysbaai, vas te maak vir ons groot dag. Ons het besluit om dinge eenvoudig te hou – ek’s nie een vir tierlantyntjies nie – alles was wit met skakerings van pienk rose en kristalle, met ’n fyn afwerkinkie hier en daar. Ek wou nie ’n koek hê nie, maar my ma het gesê elke troue moet ’n troukoek hê en so het ek ingegee en het ons twee Griekse sjokelade-mousse-koeke bestel en versier met vars rose. Die musiek, kos en onthaal was beplan en gereed, en ons dag was om die draai.
Ons troudag was vir my ’n absolute droom, vandat ek my oë oopgemaak het daardie oggend was ek so opgewonde en kon ek nie wag vir 16:00 om nader te kom nie. My sussie en my twee beste vriendinne was my strooimeisies en ons het dit so geniet om saam reg te maak, op te maak en mooi te maak vir my groot dag, met my ma en peetma wat alles bymekaartrek en ons en my broers en pa wat ook gekom en gegaan het sodat hulle niks mis nie.
Dit was ongelooflik warm teen die tyd dat ons op Lake de la Vie toegesak het en teen 37 grade C was ek seker my grimering gaan teen my gesig afloop nog voor ek die kansel haal. My en my strooimeisies se ruikers het ons in blompotte in die yskas gebêre sodat dit nie verlep voor die diens nie, en yswater is in liters aangedra en opgedrink. Wonderbaarlik het die weer presies ’n halfuur voor die diens gedraai en het ’n ligte windjie begin waai en ’n paar wolkies aangerol gekom sodat die uiteinde ’n perfekte balans was vir ons foto’s.
Die tyd het toe uiteindelik aangebreek en my pa het my vergesel na ’n pikswart Mercedes, wat my broers vroeër blink gepoets het. My oudste broer het ons afgery na die kerkie toe.
Dit was vir my die grootste voorreg om die paadjie af te stap na die ongelooflike man wat voor die kansel vir my staan en wag het. Die diens was so spesiaal met ’n vriendin wat ’n liedjie geskryf en gesing het tydens die diens en almal in trane gehad het.
Die onthaal was ’n fees. Met al ons gunsteling-mense in een vertrek, lekker kos en goeie wyn (aangery van die Kaap af), het die meeste mense gebly tot die laaste minuut. My sussie en my twee broers het ook ’n liedjie geskryf wat hulle daardie aand gesing het. Dit was so spesiaal! Een van die lekkerste lekkers van die dag was om te sien hoe baie ons vriende die aand geniet het en hoe al ons moeite hulle soveel plesier verskaf het. Ek en Joe self was van die laastes om die aand om middernag daar uit te stap – ons wou doodeenvoudig nie hê die dag moet eindig nie.
Daar is absoluut niks wat ek sou verander aan ons troudag nie – dit was ’n onvergeetlike dag, een wat ek steeds onthou soos gister. En elke keer dat ek daaraan dink, bring dit ’n glimlag na my gesig.
Dit was einde 2005. Ek het so pas my studies klaargemaak en was met vakansie saam met vriende in Langebaan toe my niggie my bel en my vra of ek vir ’n maand ’n internskap in Johannesburg wil kom doen. Ek was baie opgewonde en moes ’n week later na Johanneburg vertrek. As ’n groot grap hou my vriende toe vir my ’n afskeidspartytjie omdat ek vir ’n maand “so ver” weggaan. Min wetend dat ek tog nie weer so gou sou terugkeer Kaap toe nie …
Ongeveer ’n jaar en ’n half later het Victor my een Vrydag verras met ’n naweek weg na Pilanesberg. Ons altwee is mal oor die bos en hy het geweet dat dit die regte plek sou wees om die perfekte atmosfeer te skep…
Wanneer mense hoor ons studeer albei medies – Graeme het twee dae voor ons troue graad gevang – neem hulle dikwels aan dis waar ons mekaar ontmoet het. Maar ons storie begin eintlik toe ons albei in standerd vyf was: Graeme het toe na “my skool” – Laerskool Barberton – gekom en vir so ’n klein dorpie was nuwe intrekkers altyd groot nuus.
Alhoewel ek nie in daardie stadium aan hom gedink het as my toekomstige man nie, het ek tog geweet hy was anders as die ander seuns.
So ons ken mekaar al 13 jaar, waarvan ons minstens 8 jaar lank goeie vriende is. Die vriendskap het begin in graad 11 toe ons besef het ons het heelwat belangstellings gemeen, waarvan die opvallendste een ons gemeenskaplike passie vir vliegtuie was. Ons eerste romantiese gedagtes het ook begin by die Nelspruit-lugskou van 2000, maar dit het nog ’n volle jaar gevat voor ons eerste soen!
Dit was ’n vurige romanse wat net vir ses maande lank onderbreek was terwyl ek gaan au pair het in Holland. Ten spyte daarvan dat Graeme in daardie tyd op Stellenbosch begin studeer het (en omring was deur pragtige, intelligente potensiaal!) het ons verhouding net weer aangegaan waar dit opgehou het toe ek aan die einde van daarde jaar teruggekom het.Ek het toe in 2003 ook op Stellenbosch begin studeer. Ná nog vyf jaar van groot avonture, moeilike eksamens en ontelbare spesiale herinneringe het ons op 11 Desember 2008 op die pragtige Rickety Bridge-wynlandgoed in Franschoek ’n belofte aan mekaar gemaak: Om as lewensmaats gereeld saam te lag, altyd openlik te kommunikeer en dikwels te vergewe.
Elmari en Jaap Scholten Ek was op soek na ’n nuwe woonstel in Kaapstad en ’n vriend het ’n ou huis voorgestel. Die oomblik toe ek dit sien, was die soektog verby: houtvloere, hoë plafon en ’n onbelemmerde uitsig oor die Atlantiese Oseaan… ’n Paar dae later het ek vinnig teruggegaan om my nuwe huismaat te ontmoet voordat ek sou intrek, maar in stede daarvan het ek die liefde van my lewe ontmoet. As huismaats het ek en Jaap spoedig ontdek dat ons saam in die kombuis of in die wynkelder planne beraam, aangesien beide van ons ’n passie vir goeie kos en voortreflike wyn koester. Ons het selfs gevind dat ons ’n sak Quality Street-lekkers presies in die helfte kan verdeel – hy verkies al die lekkers waarvan ek nie hou nie en andersom. As wynmaker en outeur, reis ek gereeld en het eendag tydens ’n wynaankoopreis ’n seldsame ontdekking gemaak: ’n ou bottel Tokaji-wyn van Hongarye, vergete in ’n pakstoor! Hierdie wyn het my eerste geskenk aan Jaap geword, saam met ’n boek oor Suid-Afrikaanse bergpasse, want reis is nog ’n voorliefde. Ek en Jaap deel ook ’n vurige belangstelling in besigheid en, met Jaap se ervaring as reeks-entrepreneur, was eie besighede ’n logiese gevolg: ’n uitgewermaatskappy en ’n garagiste-wynkelder in Stellenbosch, waar ons jaarliks 1 200 bottels vervaardig, alles met die hand. My eerste boek oor wyn het ’n blitsverkoper geword en Jaap het al die foto’s daarvoor geneem.
Inaggenome dat ons altwee reeds in Wes-Europa gereis het, het Jaap voorgestel dat ons Hongarye besoek, ’n land bekend vir mineralebaddens, paprika en siergebak, asook vir sy unieke wyne. Op die vierde oggend het ’n spierwit sneeu-landskap ons begroet en, ná ’n daglange wyn-ekspedisie na verskeie Tokaji-wynprodusente, het ons die dorpie se restaurant opgesoek. Terwyl ons rustig oor die 12de eeuse dorpsplein gedrentel het, het Jaap op sy kniëe in die sneeu gaan staan en die groot vraag gevra! Ons liefde het die sirkel voltooi.
Ons troue was ’n intieme geleentheid in die hartjie van Kaapstad. Ná vele “road trips” het ons ou Land Rover diens as trou-kar gedoen. My pa het ons getrou in ’n romantiese straatklip-binnehof en ’n inheemse Outeniqua-geelhoutboompie het elke gas aan tafel verwelkom – ’n lewende geskenk van liefde van die bruidspaar. Jaap en ek het ons wittebrood in Frankryk se kunsgallerye opgeskop, waarna ons die wyngebiede van Boergondië en Champagne besoek het om ons gunsteling-wyne te geniet. Pieter en Michelle Aucamp
Ek het die eerste keer vir Michelle ontmoet in September 2004 en van die begin af was daar ’n buitengewone band tussen ons. Dit was egter ’n baie moeilike situasie, want sy het reeds reëlings getref om die einde van die jaar Australië toe te gaan.
Ek wou graag hê dat sy moes bly, maar het haar eerder ondersteun omdat sy al ’n geruime tyd vroeër die besluit geneem het. Ons het al hoe meer kontak verloor tot op ’n dag dat sy my, ná amper twee jaar, laat weet het sy is in SA met vakansie.
Sy was nog altyd die mooiste mens wat ek al gesien het en ek het dit weer besef toe ons mekaar op 22 Desember 2006 sien. Ons het by vriende gebraai en dit was asof ons mekaar eenhonderd persent verstaan en weet dat ons bymekaar wil wees. Die res van die vakansie was ons onafskeidbaar, sy is terug Australië toe en skaars drie weke later is ek Sydney toe, sonder werk…
Dit was ongelooflik om die wêreld saam te ervaar en mekaar beter te leer ken, maar dit was ook ’n baie moeilike tyd omdat ek nie werk kon kry nie. Sy het in ons geglo en my altyd eenhonderd persent ondersteun. Ná omtrent 10 maande was ek desperaat en besluit om terug te kom SA toe vir ’n werksgeleentheid.
Ons het gebel, ge-SMS, ge-Skype en ge-e-posl vir die volgende twee-en-’n-half maande en het weer eens ’n fantastiese tyd saam in SA gehad in Desember, maar sy het teruggegaan en twee-en-’n-half maande later het ek in Australië gaan kuier. Dié keer het ek ’n ring in my sak gehad en op een van ons gunsteling-plekke het ek haar gevra om vir altyd my vrou te wees. Michelle het vroeër uit haar werk bedank en het saam met my SA toe gekom, hierdie keer was s´y sonder werk…
Ek het vir haar gesê dat dit altyd ’n droom was om op ons plaas in die Oos-Kaap te trou en sy het gelukkig ingestem. Ons het toe op 20 Desember ’n onvergeetlike bruilof-fees op ons plaas gehad, ’n wonderwerk in ons albei se oë omdat familie en vriende, en geloof, hoop en liefde, die dag vir ons moontlik gemaak het. Daar is baie dinge wat uitstaan in ons verhouding, maar een is vir seker die onselfsugtige opoffering wat ons moes maak om bymekaar te wees.
Estelle van der Schyff
Dit is ‘n stunning groep finaliste – baie geluk aan elkeen. Ek wil graag meer uitvind oor die moontlikheid van Bruidspaar 2009? Enige inligting sal wardeer word!
Dis pragtige foto’s! Ek trou ook oor twee maande en kan nie wag nie. Ek hoop ek lyk net so pragtig.
Kan daar asseblief meer foto’s wat die rokke wys opgesit word!
Hoekom het Sarie nie ‘n artikel oor die finaliste gedoen nie? Daar is net een bladsy oor hulle. Dit sou fantastiese artikel gewees het! Ek koop die Sarie omtrent nooit nie, juis vir die rede dat hulle artikels my nie meer boei nie. Nou weet ek hoekom!
Kan ons asb meer sien van die wenbruid se beautiful rok – sy lyk pragtig
Ek stem saam, ons sal graag ‘n paar vol lengte fotos van die wen bruidspaar wil sien. Wys asb meer van haar pragtige rok. Wie het haar rok ontwerp?
Die wenbruid se rok is soos sy -‘n prentjie!!Ek sou self graag meer detail van die rok wou sien!
pragtig! net jammerte dat geen anderskleuriges deel geneem het nie ????? vlg jaar ne !!!!
Ek het uitgesien daarna om Salome en Jaco le Roux se storie te lees oor hoe hulle ontmoet en nog foto’s. Op bl 24 verwys dit na meer fotos van hulle op die webwerf. Waar kan ek nog fotos sien?
Ek het my droomdag 6 Maart gehad en ek wens ek kon alles weer beleef….dit was perfek. Die bruidspare is absoluut stunning! Dit was seker ‘n moeilike belsuit om ‘n wenpaar te kies want almal sprankel. Sal graag meer inligting wil hê oor 2009 se bruidspaar?
Hi. Kan ek dalk inskryf vir die volgende jaar, ek is 9 Aug 2008 getroud, sal graag ook wil deelneem. As nie, kan julle dalk vir my se waar ek wel nog kan deel neem aan sulke kompetisies.
Ek en my man het op 14 Maart 2009 getrou. Wanneer kan ons inskryf vir buidspaar van die jaar en watter stappe moet ons volg?
Daar is teleurstellend min van die wenbruidspaar in die tydskrif
Ashleen, natuurlik het daar anderskleuriges deelgeneem, hulle was soos gewoonlik net net nie goed genoeg nie.
Dis regtig pragtige foto’s. Ek en my man is die 21st Maart 2009 getroud en sal graag meer wil uitvind oor bruidspar van 2009. Enige inligting sal waardeer word.
Dankie Sarie! Die finaliste is pragtig, maar ons wil asseblief meer weet van die wen-paartjie en meer foto’s asseblief. Jaco en Salome le Roux lyk pragtig in die tydskrif maar wys ons asseblief nog ‘n paar fotos en ‘n artikeltjie soos die hierbo sal baie waardeer word.
Dankie vir almal van julle se skrywe. Jul sal sien dan die ekstra foto’s van die wenpaartjie nou hierbo gelaai is.
KAN EK DALK MEER FOTO’S SIEN VAN DIE WENBRUID EN HAAR ROK EN WIE DIE ONTWERPER WAS. DIT IS PRAGTIG! INDIEN DAAR MEER VAN DIE TROUE EN ONTHAAL SE FOTOS IS SAL EK DIT OOK WAARDEER.
William, Ashleen, die wedstryd is aangebied en beoordeel volgens baie streng kriteria. Ras het glad nie ‘n rol hierin gespeel nie. Dit het bloot gegaan oor die bruidspaar wat SARIE as die inspirerendste beskou het. Jaco en Salome se troue was sjiek en stylvol met oorspronklike, werkbare idees vir alle voornemende bruide. Die volgende SARIE BRUID sal in die tweede helfte van die jaar op straat verskyn – ons sal julle op hoogte hou. Ons nooi alle bruidspaartjies uit om deel te neem aan vanjaar se wedstryd.
Die wenbruid is PRAGTIG! Sou ook graag meer van die rok wou sien. Wat van ‘n vollengte foto? Ek dink dit is wonderlik dat haar graad 3-klas ook die bruilof kon bywoon!! Mag sy en Jaco ‘n wonderlike tweede wittebrood geniet!
Die foto’s is pragtig!Asemrowende rok!Sal graag meer wil lees van Jaco en salome en hoe hul ontmoet het soos in die geval van die ander finaliste??
Wow, ons is 28 Maart getroud en dit was ‘n onvergeetlike dag! Dis so lekker as als reg verloop! Die wenpaar is pragtig, so ook al die finaliste.
DIE FOTOS VAN DIE BRUIDE IS STUNNING!!EK WIL GRAAG DEEL NEEM AAN DIE KOMPETISIE VAN 2009,MAAR WEET NIE WAAR OM DIE INSKRYWINGSVORMS TE KRY EN WAT OM TE DOEN NIE!!
Baie dankie vir die terugvoer in verband met 2009 se bruidspaar Maryke.
Wie het die pragtige foto’s van die Bruidspaar geneem en van watter dorp is hulle afkomstig? Kan ons dalk hulle web adres kry asook die trou-pakkette?
Ek sal graag meer van die fotograaf wil weet, hy/sy het die mooi dag en spesiale oomblikke pragtig op film vasgele! Gee asb meer inligting en indien moontlik nog foto’s. Waar het hulle getrou?
Daisy Photography het gesorg vir die pragtige foto’s van die wenpaar. Die webruimte is http://www.daisyphoto.co.za
Die rok van die wenbruid is sprokies mooi! Ek trou in November en wil graag weet wie dit ontwerp het? Hoe skryf mens in vir 2009 kompetisie?
EK WIL GRAAG DEEL NEEM AAN DIE KOMPETISIE VAN 2009,MAAR WEET NIE WAAR OM DIE INSKRYWINGSVORMS TE KRY EN WAT OM TE DOEN NIE!!
No finalists from Gauteng?????????????????????
Inligting vir die kompetisie van 2009?
Hi, is daar enige inligting oor 2009 se bruid van die jaar of bruidspaar van die jaar beskikbaar? Indien wel, waar kan ons die inligting kry?
Inligting vir die 2009 kompetisie? Groot asb!
Ek wil ook net graat weet oor die 2009 se bruid van die jaar kompetisie? Waar kan ons die inligting kry?
Al die finaliste is pragtig!En die wenpaartjie asemrowend! Ek is op 14 Februarie getroud en sal ook graag wil deelneem. Geluk en sterkte aan almal!
Dankie vir die fotos. Is daar dalk iewers ‘n lys van diensteverskaffers beskikbaar vir Salomé en Jaco se troue?
Wil graag vir 2009 Bruidspaar inskryf.
Die rokke is fantasties en pragtig.
en die wenpaar is pragtig mense en ek wens hulle alles wat goed is toe.
Baie geluk aan elke finalis – julle lyk pragtig! ek is op soek na inligting om in te skryf vir 2009 se bruidspaar van die jaar? ons is op Valentynsdag getroud
Daar is darm niks so mooi soos ‘n bruid nie… Wil graag meer uitvind oor die 2009 kompetisie.
Ek wil graag meer uitvind oor 2009 se bruidspaar van die jaar.
Ek wil graag deelnaam aan die kompetisie, maar is gebaseer in London, UK. Ek is van SA en het in SA getrou, kan net nie ‘n Sarie hier op die straat koop nie. Is dit moontlik om inligting vir my te stuur elektronies? BAie dankie
Die foto’s is pragtig!!!
Kan julle asb vir my die inligting vir 2009 se bruidspaar kompetisie stuur.
Ons trou op 03 Oktober 2009 en kan nie meer wag nie! Ek het so baie wonderlike idees gekry by Sarie Bruid van die vorige jare.. wens jul kon ‘n seisonale uitgawe doen.. Ons sal ook baie graag wil deelneem aan Sarie Bruidspaar vir 2009. As jul dalk enige inligting inverband met dit kan deurgee.
Die details van die SARIE Bruidspaar van die Jaar 2009-wedstryd sal in die volgende SARIE Bruid verskyn. Die uitgawe sal vanaf 17 September op die rak verskyn.
Ek soek asb inligting oor die kompetisie vir 2009!!!
Ek soek asb inligting ivm die 2009 kompetisie!
Ek en my man bly tans in Zambie maar is albei Suid Afrikaners. Wil graag weet hoe skryf ons in vir 2009 se kompetisie… Julle finaliste lyk stunning!!!
http://www.klitzgraschalets.co.za M. v.d Wal
Stuur asb vir my ‘n 2010 inskrywingsvorm. Baie dankie.
Wil graag uitvind wanneer is die inskrywing vir die volgende bruidspaar van die jaar kompetisie. Dankie
Kan julle asb vir my ‘n inskrywingsvorm en meer inligting omtrent die kompetsie stuur. Ons troue was Oktober 2009. Baie dankie.
Ongelooflike mooi finaliste. Ek is die 11 September getroud en wil vreeslik graag hoor hoe ek te werk moet gaan om in te skryf vir die kompetisie van 2009. Sal U so gaaf wees en dit vir my laat kry.
Eliska Erasmus E-pos adres: rlombard@telkomsa.net
Sal graag wil inskryf Help asseblief?
Ek is die 19 September 2009 Getroud. Kan ek nog inskryf of is dit reeds te laat? As ek nog kan, hoe skryf ek in? Dankie (Vorige email adres foutief)
ek het 24 Oktober 2009 getrou en al my familie en vriende verpes my dat ek my fotos met Suid Afrika moet deel. my rok was absoluut asemrowend. maar dit blyk my dat die datum vir 2009 reeds gesluit het! is dit waar? of het ek nog tyd om in te skryf?
1pISbr nkjdlgceajix, [url=http://vkmxszzkhywp.com/]vkmxszzkhywp[/url], [link=http://xpwuvnkjubxv.com/]xpwuvnkjubxv[/link], http://tjjozudnxmwi.com/
o6ABjj mhyinlygtljc, [url=http://oktdztnwkizx.com/]oktdztnwkizx[/url], [link=http://ndfhourwvcve.com/]ndfhourwvcve[/link], http://mruunzoqftyg.com/
Hi Hi, julle. Lyk my julle het julle hande vol met al die stunning bruide. Ons is 28 November 2009 getroud en sal graag vir 2009 bruidspaar wil inskryf. Ek het al my tydskrifte vir my suster se dogters en my vriendin wat Desember trou gegee omrede ons getrek het. Om ‘n lang storie kort te maak kry ons nie die 2009 bruid uitgawe nie en daarom kan ek nie die antwoord insit nie. Ek het tot nou al in die argiewe gaan rond krap om te probeer op die artikel se bladsy af te kom. Ons wil graag inskryf, laat weet my asb wat julle voorstel want die sluitings datum is om die draai en ek is raadop.
Wanneer word die Bruidspaar van die Jaar 2009 aangekondig?
Waar skryf mens in vir Sarie bruidspaar van die jaar 2010?
wanneer en waar kan ek inskryf vir bruidspaar van die jaar 2010?
Ek wil ook graag weet hoe en waar en wanneer ons kan inskryf vir 2010, asseblief? x
Die finaliste is pragtig en lyk so gelukkig !
Wanneer sluit die aansoeke vir 2010 ?
Kan nie wag om die nuwe wenners te sien nie! Laas jaar se wenners is baie mooi!
cuaSOz zqllxersijed, [url=http://uzzurcqcsyht.com/]uzzurcqcsyht[/url], [link=http://jwlildxucoul.com/]jwlildxucoul[/link], http://oudoenltjtpo.com/